|  |
| --- |
| APSTIPRINĀTS Iepirkumu komisijas 06.04.2020. sēdē protokols Nr.1Iepirkumu komisijas 23.04.2020. sēdē protokols Nr.2 |

# NOLIKUMS

**Atklātajam konkursam**

 “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

1. **Vispārīgā informācija**

1.1. Rīgas pilsētas pašvaldība

Reģistrācijas Nr.: 90011524360

Juridiskā adrese: Rātslaukums 1, Rīga

RD iestāde: Mājokļu un vides departaments

RD iestādes adrese: Brīvības ielā 49/53, Rīgā, LV-1010

## Tālruņa Nr.67012453

## Faksa Nr.67012471

1.2. Kontaktpersonas:

1.2.1. Mājokļu un vides departamenta Finanšu un saimnieciskās pārvaldes Finanšu plānošanas un iepirkumu nodaļas Iepirkumu sektora vadītāja Karlīna Skalberga (tālrunis: 67012536, mobilais tālrunis: 25672491, e-pasta adrese: karlina.skalberga@riga.lv);

1.2.2. Mājokļu un vides departamenta Vides pārvaldes Vides uzraudzības nodaļas galvenā speciāliste Evita Vītola (tālrunis: 67037881; e-pasta adrese: evita.vitola@riga.lv).

1.3. Atklāta konkursa dokumentācijas pieejamība:

Atklāta konkursa dokumentāciju var saņemt Mājokļu un vides departamentā, Rīgā, Brīvības ielā 49/53, 5.stāvā, 503.kabinetā pirmdienās no 8:30-18:00, otrdienās, trešdienās un ceturtdienās no 8:30-17:00 un piektdienās no 8:30-16:00.

Iepirkuma dokumentācija elektroniskā veidā ir pieejama pircēja profilā Elektronisko iepirkumu sistēmā <https://www.eis.gov.lv/EKEIS/Supplier/Organizer/868>[[1]](#footnote-1).

1.4. Atklāta konkursa identifikācijas Nr.: RD DMV 2020/13.

1.5. Iepirkumu procedūras izvēle un CPV kods:

Iepirkums tiek organizēts saskaņā ar Publisko iepirkumu likuma 8.panta pirmās daļas 1.punktu.

CPV kods: galvenais – 90712100-2.

1.6. Nolikumā minētajai numerācijai un atsaucēm uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu un prasībām.

1. **Informācija par iepirkuma priekšmetu**

**2.1.** Iepirkuma priekšmets:

Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde.

**2.2.** Pretendentiem izsniedzamā iepirkuma dokumentācija:

Nolikums – 9 lapas;

Pielikumā:

1. pielikums Nr.1 – Tehniskā specifikācija - 6 lapas;
2. pielikums Nr.2 – Pieteikuma / finanšu piedāvājuma forma - 3 lapas;
3. pielikums Nr.3 - Piedāvājuma nodrošinājums – 1 lapa;
4. pielikums Nr.4 - Apakšuzņēmēja apliecinājums – 1 lapa;
5. pielikums Nr.5 - Curriculum vitae (CV) un pieejamības apliecinājums ekspertam – 1 lapa;
6. pielikums Nr.6 – Līguma izpildes nodrošinājuma bankas vai apdrošināšanas sabiedrības beznosacījuma garantija – 1 lapa;
7. pielikums Nr.7 – Līguma projekts – 7 lapas.

**2.3.** Iepirkuma paredzamais apjoms:

Saskaņā ar tehnisko specifikāciju (Pielikums Nr.1).

**2.4.** Paredzamais līguma izpildes laiks:

330 (trīs simts trīsdesmit) kalendārās dienas no līguma spēkā stāšanās brīža.

**2.5.** Līguma projekts:

Atklātā konkursa Līguma projekts ir pievienots nolikumam kā Pielikums Nr.7. Pirms Līguma noslēgšanas tajā ir iespējams veikt tikai nebūtiskus grozījumus.

Līgums tiks slēgts pēc finansējuma piešķiršanas.

1. **Informācija par piedāvājumu**

**3.1.** Piedāvājumu iesniegšanas termiņš:

Līdz 2020.gada 11.maija pulksten 1300

**3.2.** Piedāvājumu iesniegšanas vieta:

Elektronisko iepirkumu sistēmas e-konkursu apakšsistēmā.

**3.3.** Piedāvājuma noformējuma prasības:

3.3.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

3.3.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

3.3.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

3.3.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

3.3.2. Sagatavojot piedāvājumu, Pretendents ievēro, ka:

3.3.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.

3.3.2.2. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

3.3.3. piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jāatbilst pievienotajam satura rādītājam un jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).

3.3.4. Sagatavojot piedāvājumu ievērot: Dokumentu juridiskā spēka likumu, Ministru kabineta 07.09.2018. noteikumus Nr.558 „Dokumentu izstrādāšanas un noformēšanas kārtība” un Dokumentu legalizācijas likumu.

3.3.5. Iesniedzot piedāvājumu Pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.

3.3.6. Pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam.

3.3.7. Visas piedāvātās cenas norāda *euro* (EUR) bez pievienotās vērtības nodokļa (PVN).

3.3.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

3.3.9. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

3.3.10. Piegādātāju apvienība

3.3.10.1. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem;

3.3.10.2. piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu;

3.3.10.3. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 4.2.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē;

3.3.10.4. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

3.3.10.5. iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.

3.3.11. Ja objektīvu iemeslu dēļ iepirkuma līgumu nevar noslēgt 3.4. punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo Pasūtītājam.

3.3.11. Pretendents piedāvājuma nodrošinājumu iesniedz **ar kredītiestādes vai apdrošināšanas sabiedrības** drošu elektronisko parakstu un laika zīmogu.

3.3.12. Ja Pasūtītājs ir paziņojis pretendentiem par piedāvājumu derīguma termiņa pagarinājumu un ja Pretendents piekrīt piedāvājuma termiņa pagarināšanai, tad piedāvājuma nodrošinājums ir spēkā līdz 3.3.11.punkta kārtībā noteiktajam termiņa pagarinājumam.

3.4. Piedāvājuma derīguma termiņš:

3 (trīs) kalendārie mēneši no piedāvājuma iesniegšanas termiņa beigām.

1. **Iesniedzamā dokumentācija**

**4.1. Pretendentu atlases dokumenti** (ārvalstu komersantiem atbilstoši attiecīgās valsts normatīvo aktu prasībām):

* + 1. Pieteikuma / finanšu piedāvājuma forma (Pielikums Nr.2);
		2. Ja Pretendents darba izpildē balstās uz apakšuzņēmēju iespējām, Pretendents norāda visus tos apakšuzņēmējus, kuru sniegto pakalpojumu vērtība ir 10 procenti no kopējās iepirkuma līguma vērtības vai lielāka, un apakšuzņēmēju apakšuzņēmējus, un katram šādam apakšuzņēmējam izpildei nododamo līguma daļu, sniegtos pakalpojumus, klāt pievienojot apakšuzņēmēja apliecinājumu atbilstoši veidnei (Pielikums Nr.4).

|  |  |  |
| --- | --- | --- |
| Apakšuzņēmēja nosaukums | Kontakt- informācija | Veicamā darba daļa |
| Darba nosaukums – īss apakšuzņēmēju sniegto pakalpojumu apraksts | % no kopējās iepirkuma līguma līgumcenas |
|  |  |  |  |
|  |  |  |  |
|  |  |  |  |

* + 1. Piedāvājuma nodrošinājuma oriģināls kredītiestādes vai apdrošināšanas sabiedrības galvojuma veidā **EUR** **2 000.00** (divi tūkstoši euro 00 centi) apmērā bez PVN, saskaņā ar paraugu Pielikumā Nr.3.

Apdrošināšanas polise tiks uzskatīta par atbilstošu piedāvājuma nodrošinājumu, ja apdrošināšanas prēmija pilnā apmērā būs samaksāta uz piedāvājuma iesniegšanas brīdi. Apdrošināšanas prēmijas samaksu apliecinošu dokumentu (piemēram, maksājuma uzdevumu ar kredītiestādes apstiprinājumu uz maksājuma uzdevuma) iesniedz kopā ar apdrošināšanas polisi.

* + 1. Pretendentam ne vairāk kā 3 (trijos) iepriekšējos gados ir jābūt pieredzei:
			1. Gaisa piesārņojuma avotu emisiju izvērtēšanā, izkliežu aprēķinu veikšanā un rezultātu analīzē, kā arī pasākumu plānošanā gaisa piesārņojuma samazināšanai no stacionārajiem, laukumu un mobilajiem piesārņojuma avotiem;
			2. Gaisa piesārņojuma izvērtēšanā un samazināšanā, atzinumu sagatavošanā vai plānošanas dokumentu, kuros risināti gaisa kvalitātes novērtēšanas un uzlabošanas jautājumi, izstrādāšanā, vismaz 3 (trīs) teritorijām, kurās pasūtītājs ir valsts vai pašvaldības iestāde.
		2. Pretendents apliecinot nolikuma 4.1.4.punktā prasīto pieredzi, informācijā par pieredzi norāda Pasūtītāju, veicamo darbu, izpildes vietu, laiku, apjomu naudas izteiksmē un kontaktpersonas vārdu, uzvārdu, tālruņa Nr.

Informācijai pievienojot **vismaz trīs atsauksmes vai rekomendācijas** (oriģinālu vai pretendenta apliecinātu kopiju) no trešajām personām par veiktajiem darbiem no tiešajiem pasūtītājiem. Atsauksmes vai rekomendācijas jāiesniedz par veiktajiem darbiem, kas norādīti iepriekš minētajā informācijā par pieredzi. Ar nosacījumu, ka **vismaz viena atsauksme vai rekomendācija,** kasapliecina pretendenta pieredzi **4.1.4.1. punktā** norādīto pakalpojumu sniegšanā **un vismaz viena atsauksme vai rekomendācija,** kas apliecina pretendenta pieredzi **4.1.4.2. punktā** norādīto pakalpojumu sniegšanā.

* + 1. Pretendentam darba izpildei ir jānodrošina **vismaz viens vides vai dabas zinātnes eksperts**, ar nosacījumu, ka ekspertam ne vairāk kā 3 *(trīs)* iepriekšējos gados ir pieredze gaisa piesārņojuma izkliedes modelēšanā.

Eksperta kvalifikāciju Pretendents apliecina, klāt pievienojot **Curriculum vitae** (CV) ar pieejamības apliecinājumu atbilstoši veidnei (Pielikums Nr.5) un **izglītību apliecinoša dokumenta kopiju** – vismaz maģistra grāds vides vai dabas zinātnē.

* + 1. Ja Pretendents darba izpildei piesaista papildus vides vai dabas zinātnes ekspertus ar nosacījumu, ka ekspertiem ne vairāk kā 3 *(trīs)* iepriekšējos gados ir pieredze gaisa piesārņojuma izkliedes modelēšanā, tad šo papildus ekspertu kvalifikāciju Pretendents apliecina, klāt pievienojot **Curriculum vitae** (CV) ar pieejamības apliecinājumu atbilstoši veidnei (Pielikums Nr.5).

4.1.8. Saskaņā ar Publisko iepirkumu likuma 49.pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra [Īstenošanas regula Nr.2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV) ar ko nosaka standarta veidlapu Eiropas vienotajam iepirkuma procedūras dokumentam. Eiropas vienotā dokumenta elektroniskai iesniegšanai izmatot interneta saiti [http://espd.eis.gov.lv/.](http://espd.eis.gov.lv/)

Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

* 1. Pretendentu izslēgšana un izvērtēšana:
		1. Pasūtītājs izslēdz Pretendentu no dalības iepirkuma procedūrā saskaņā ar Publisko iepirkumu likuma 42.panta pirmo daļu;
		2. Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42.panta](https://likumi.lv/ta/id/287760-publisko-iepirkumu-likums#p42) noteiktajā kārtībā.
		3. Izslēgšanas un izslēgšanas gadījumu pārbaudes nosacījumi ir attiecināmi arī uz pretendenta norādīto apakšuzņēmēju, kura sniegto pakalpojumu vērtība ir vismaz 10 procenti no kopējās publiska pakalpojuma līguma vērtības, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
		4. Pasūtītājs ir tiesīgs izslēgt Pretendentu no dalības iepirkumā saskaņā ar Publisko iepirkumu likuma 42.panta otro daļu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), nav pildījis ar Pasūtītāju (Rīgas domes Mājokļu un vides departamentu) noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.
		5. Pasūtītājs izslēdz Pretendentu no dalības iepirkuma procedūrā saskaņā ar Starptautisko un Latvijas Republikas nacionālo sankciju likuma 11.1 pantu.
1. **Tehniskais piedāvājums:**
	1. Saskaņā ar Tehnisko specifikāciju (Pielikums Nr.1) **izstrādāta tāme darbu veikšanai katram veicamajam uzdevumam** (Pielikuma Nr.1, III.daļa);
	2. Pretendenta apraksts projektam par Rīgas pilsētas gaisa kvalitātes uzlabošanas rīcības programmas 2021.-2025. izstrādi par katru Tehniskajā specifikācijā norādīto veicamo darbu (Pielikuma Nr.1, II. daļa). Aprakstā norādot, kā Pretendents nonāks līdz rezultātam, kādas metodes tiks izmantotas, ko darīs, lai izpildītu katru veicamo darbu utt.
2. **Finanšu piedāvājums:**
	1. Finanšu piedāvājums jāiesniedz saskaņā ar Pieteikuma / finanšu piedāvājuma formu (Pielikums Nr.2);
	2. Finanšu piedāvājumā iekļauj visas izmaksas, kas nepieciešamas pakalpojuma sniegšanai;
	3. Finanšu piedāvājumā izmaksas norāda euro (EUR).
3. **Līguma izpildes nodrošināšanai iesniedz šādu saistību pastiprinājumu**

**7.1.** Kredītiestādes vai apdrošināšanas sabiedrības neatsaucamu beznosacījumu garantiju kā līguma izpildes nodrošinājumu **10 %** apmērā no piedāvātās līgumcenas saskaņā ar paraugu Pielikumā Nr.6.

Izpildītājiem līguma izpildes nodrošinājums būs jāiesniedz ne vēlāk kā 5 (piecu) darba dienu laikā pēc līguma noslēgšanas. Gadījumā, ja šī saistība netiks izpildīta, Pasūtītājs būs tiesīgs pieprasīt atklāta konkursa nolikuma 4.1.3.punktā minēto piedāvājuma nodrošinājumu par šīs saistības neizpildi.

1. **Informācijas apmaiņas nosacījumi**
	1. Kontaktpersonas iepirkuma laikā nodrošina informācijas apmaiņu starp Pasūtītāju un Pretendentiem;
	2. Ja Pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu tlasi, Pasūtītājs to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Sagatavoto papildus informāciju ievieto pircēja profilā Valsts reģionālās attīstības aģentūras Elektronisko iepirkumu sistēmā [www.eis.gov.lv](http://www.eis.gov.lv), kur ir pieejami iepirkuma dokumenti.
2. **Piedāvājumu atvēršanas kārtība:**
	1. Piedāvājumi tiks atvērti Rīgas domes Mājokļu un vides departamentā, Brīvības ielā 49/53, Rīgā, 9.stāva zālē 2020.gada 11.maija pulksten 13:00. Pirms piedāvājumu atvēršanas klātesošajiem tiek paziņots iepirkuma komisijas sastāvs. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
	2. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 3.3.1.3.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
	3. Klātesošie pretendenti un to pilnvarotie pārstāvji reģistrējas sarakstā, kur norāda pretendenta nosaukumu un pārstāvja vārdu, uzvārdu.
	4. Komisija nolasa piedāvājumu iesniedzēju sarakstu, nosaucot iesniegšanas laiku.
	5. Pēc piedāvājumu iesniedzēju saraksta nolasīšanas komisija atver piedāvājumus.
	6. Komisija nosauc pretendentu, piedāvātās pakalpojuma līgumcenas bez PVN.
	7. Piedāvājumu atvēršanas norise, kā arī visas nosauktās ziņas piedāvājuma atvēršanas sanāksmē tiks protokolētas.
	8. Kad visi piedāvājumi atvērti, piedāvājumu atvēršanas sanāksmi slēdz.
3. **Piedāvājumu pārbaudes un atlases kārtība**

Iepirkuma komisija (turpmāk tekstā- komisija) piedāvājumu pārbaudi un vērtēšanu veic šādā secībā:

* 1. Komisija pārbaudīs pretendentu piedāvājumu atbilstību piedāvājuma noformējuma prasībām. Nepilnīgi noformēti piedāvājumi var tikt novērtēti kā neatbilstoši un no turpmākas izvērtēšanas izslēgti.
	2. Komisija veiks pretendentu piedāvājumu atlasi, saskaņā ar nolikuma 4.1.punktā noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	3. Komisija veiks pretendentu piedāvājumu pārbaudi, saskaņā ar nolikuma 5.punkta noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	4. Komisija veiks pretendentu piedāvājumu pārbaudi, saskaņā ar nolikuma 6.punkta noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	5. Pretendentu piedāvājumi, kuri sagatavoti atbilstoši piedāvājuma noformēšanas, pretendentu atlases dokumentu un tehniskā un finanšu piedāvājuma sagatavošanas prasībām, tiks vērtēti saskaņā ar iepirkumā noteikto piedāvājuma izvēles kritēriju un nolikuma 4.2.punktu. Lai pārbaudītu Pretendenta, kā arī Pretendenta piesaistīto apakšuzņēmēju vai piesaistīto personu, uz kuras iespējām pretendents balstās, atbilstību nolikuma 4.2.5.punktam Pasūtītājs aktuālo informāciju par Pretendenta, Pretendenta piesaistītā apakšuzņēmēja vai piesaistītās personas, uz kuras iespējām pretendents balstās valdes / padomes sastāvuiegūs interneta vietnē <https://info.ur.gov.lv>**.**
	6. Pirms piedāvājumu izvēles komisija pārbauda, vai piedāvājumos nav aritmētiskas kļūdas (kļūdu labojumi tiek veikti, uzskatot, ka pareizi norādīta vienības cena), vai nav iesniegti nepamatoti lēti piedāvājumi.

**11. Piedāvājuma izvēles kritēriji un uzvarētāja noteikšana**

11.1 Piedāvājuma izvēles kritērijs – Saimnieciski visizdevīgākais piedāvājums.

11.2. Saimnieciski visizdevīgākais piedāvājums tiks noteikts pēc sekojošiem izvēles kritērijiem un to skaitliskām vērtībām (maksimālais iespējamais kopējais punktu skaits 100):

|  |  |  |
| --- | --- | --- |
| **Kritērijs** | **Punktu sadalījums:** | **Maksimālā skaitliskā vērtība** |
| **K1** Pretendenta piedāvātā līgumcena EUR, bez PVN | Piedāvājumu novērtēšanas princips un aprēķina formula:katra piedāvājuma cenu (K1) vērtē pēc formulas:C = 40 x ZC/PC, kurC – piedāvājuma cenas novērtējums punktos;ZC – zemākā piedāvājuma cena (EUR bez PVN),PC – pretendenta piedāvātā cena (EUR bez PVN), | 40 |
| **K2** Rīcības programmas izstrādes metodoloģijas un darba organizācijas apraksts (Nolikuma 5.2.punkts) | Punkti par kritēriju **K2** „Rīcības programmas izstrādes metodoloģijas un darba organizācijas apraksts” tiks piešķiti šādā kārtībā:* **41-50 punkti** tiks piešķirti Pretendentam, kura piedāvājumā iekļautais rīcības programmas izstrādes metodoloģijas un darba organizācijas apraksts demonstrē pilnīgu izpratni par Tehniskajā specifikācijā noteikto veicamo darbu izpildi un Pasūtītāja vajadzībām. Rīcības programmas izstrādes metodoloģija un darba organizācijas apraksts ir izstrādāts visiem Tehniskajā specifikācijā norādītajiem veicamajiem darbiem, tās apraksts ir ar augstu detalizācijas pakāpi un ir labi argumentēts (norādīts izvēles pamatojums), kā arī iesniegtā informācija precīzi norāda visu rīcības programmas izstrādes veicamo darbu darba organizāciju un iesaistīto pušu atbildību. Rīcības programmas metodoloģijas un darba organizācijas apraksts sniedz pilnīgu priekšstatu par metodoloģijas pieejas saturu, citām pazīmēm, kā arī raksturo un ļauj identificēt to, kā arī bez papildus riska var uzskatīt, ka rīcības programmas ietvaros informatīvi analītiskais un grafiskais materiāls tiks izstrādāts atbilstoši Tehniskās specifikācijas prasībām un augstā pētnieciskā kvalitātē.
* **21-30 punkti** tiks piešķirti Pretendentam, kura piedāvājumā iekļautais rīcības programmas izstrādes metodoloģijas un darba organizācijas apraksts demonstrē vispārīgu izpratni par Tehniskajā specifikācijā norādīto veicamo darbu izpildi un Pasūtītāja vajadzībām. Rīcības programmas izstrādes metodoloģija un darba organizācijas apraksts ir izstrādāts būtiskajiem Tehniskajā specifikācijā norādītajiem veicamajiem darbiem, tās apraksts ir ar vidēju detalizācijas pakāpi un ir daļēji argumentēts (daļēji norādīts izvēles pamatojums), kā arī iesniegtā informācija norāda visu rīcības programmu izstrādes nosacījumu plānoto darba organizāciju un iesaistīto pušu atbildību. Rīcības programmas izstrādes metodoloģijas un darba organizācijas apraksts sniedz daļēju priekšstatu par metodoloģijas pieejas saturu, citām pazīmēm, kā arī daļēji raksturo un ļauj identificēt to, tomēr pastāv risks, ka realizācija nenodrošinās rīcības programmas izstrādes ietvaros izstrādātā informatīvi analītiskā un grafiskā materiāla atbilstību Tehniskās specifikācijas prasībām un augstu pētniecisko kvalitāti. Visa tā rezultātā darba gaitā būs nepieciešamas korekcijas metodoloģijas un darba organizācijas pasākumu plānā no Pasūtītāja puses.

- **1-20 punkti** tiks piešķirti Pretendentam, kura piedāvājumā iekļautais rīcības programmas izstrādes metodoloģijas un darba organizācijas apraksts demonstrē nepilnīgu izpratni par Tehniskajā specifikācijā norādīto veicamo darbu izpildi un Pasūtītāja vajadzībām. Būtisko jautājumu izklāsts ir ar zemu detalizācijas un atbildības pakāpi, nav argumentēts vai nav pamatots. Rīcības programmas izstrādes metodoloģija un darba organizācijas apraksts ir nepilnīgs (piemēram, dažiem rīcības programmas veicamajiem darbiem iztrūkst darba organizācijas apraksts vai nav norādīta atbildība). Rīcības programmas izstrādes metodoloģijas un darba organizācijas apraksts sniedz nepilnīgu priekšstatu par metodoloģijas pieejas saturu, citām pazīmēm, kā arī minimāli raksturo un ļauj identificēt to. Darba gaitā būs nepieciešama Pasūtītāja līdzdalība plāna ieviešanā, kā arī darba organizācijas kontrole no Pasūtītāja puses, lai nodrošinātu rīcības programmas ietvaros izstrādātā informatīvi analītiskā un grafiskā materiāla atbilstību Tehniskās specifikācijas prasībām. | 50 |
| **K3** Piesaistītie papildus eksperti (saskaņā ar Nolikuma 4.1.7.punkta prasībām) | Punkti par kritēriju **K3** “Par piesaistītajiem **papildus ekspertiem** ar nosacījumu, ka ekspertam ne vairāk kā 3 *(trīs)* iepriekšējos gados ir pieredze gaisa piesārņojuma izkliedes modelēšanā” tiks piešķiti šādā kārtībā:* **5 punkti**, ja darba izpildei tiks piesaistīts 1 papildus eksperts
* **10 punkti**, ja darba izpildei tiks piesaistīti 2 un vairāk papildus eksperti
 | 10 |
| **Maksimālais iespējamais kopējais punktu skaits** | **100** |

**10.3.** Katra iesniegtā piedāvājuma kopējo punktu skaitu K aprēķina pēc šādas formulas:

K = K1 + K2 +K3

**12. Uzvarētāja noteikšana**

12.1. Atklāta konkursa rezultātā paredzēts slēgt līgumu (Pielikums Nr.7) ar Pretendentu, kura piedāvājums saskaņā ar nolikuma 10.punktu būs atzīts par saimnieciski visizdevīgāko piedāvājumu.

12.2. Ja vairāku Pretendentu piedāvājumi būs ieguvuši vienādu punktu skaitu, tad Komisija šos piedāvājumus izvērtēs pēc piedāvātās līgumcenas K1 un par uzvarētāju atzīs piedāvājumu ar zemāko cenu.

|  |  |
| --- | --- |
| Komisijas priekšsēdētājs | S.Ladigins |

Pielikums Nr.1.

TEHNISKĀ SPECIFIKĀCIJA

**Atklātam konkursam**

“Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

**I PAMATOJUMS**

Ministru kabineta 2009.gada 3. novembra noteikumu Nr.1290 „Noteikumi par gaisa kvalitāti” 39. punkts nosaka, ka rīcības programma gaisa kvalitātes uzlabošanai (turpmāk – Rīcības programma) jāpārskata ne retāk kā reizi piecos gados. Pārskatīto rīcības programmu saskaņo un apstiprina šajos noteikumos noteiktajā kārtībā. Rīcības programmas nepieciešamību un saturu nosaka Eiropas Padomes un Parlamenta 2008. gada 21. maija direktīva 2008/50/EK par gaisa kvalitāti un tīrāku gaisu Eiropā, tās 23. pants un XV pielikums, Latvijas Republikas likums „Par piesārņojumu”, kura 17.pantā noteikts, ka pašvaldībai, kuras teritorijā tiek vai var tikt pārsniegti gaisa kvalitātes normatīvi ir jāizstrādā rīcības programma piesārņojuma samazināšanai, kā arī Ministru kabineta noteikumi Nr.1290 „Noteikumi par gaisa kvalitāti”.

Gaisa kvalitātes uzlabošanai un piesārņojuma samazināšanai Rīgas pilsētā ir veikti vairāki pasākumi jau ar Rīgas domes 06.07.2004. lēmumu Nr.3247 apstiprinātās “Rīgas pilsētas gaisa kvalitātes uzlabošanas rīcības programma 2004-2009” izpildes laikā. Tomēr tie pilnībā neatrisināja gaisa piesārņojuma problēmas pilsētas centrā un 2011. gadā ar Rīgas domes lēmumu Nr.3285 (2011.gada 7. jūnijs) tika apstiprināta otrā gaisa kvalitātes uzlabošanas rīcības programma periodam 2011.–2015.g., kas aktualizēta 2013.-2014.gadā (Rīgas domes 26.08.2014. lēmuma Nr.1449 redakcijā). Arī šīs rīcības programmas realizācijas laikā gaisa piesārņojuma problēmas Rīgā netika atrisinātas.

Sākot ar 2010.gadu, pret Latviju ir uzsākta Eiropas Komisija (turpmāk – EK) pārkāpuma procedūras lieta, kurā EK norāda, ka Latvija nav izpildījusi savas saistības, kas izriet no Eiropas Parlamenta un Padomes 2008.gada 21.maija Direktīvas 2008/50/EK par gaisa kvalitāti un tīrāku gaisu Eiropai, jo Rīgā tiek pārkāpts daļiņām PM10 noteiktais diennakts robežlielums jau sākot no 2005.gada, un pārsniegumi turpinās arī 2011.-2015. gados.

VSIA “Latvijas Vides, ģeoloģijas un meteoroloģijas centrs” (turpmāk - LVĢMC) pārskatā par gaisa kvalitāti Latvijā 2015. gadā NO2 gada vidējā koncentrācija novērojumu stacijās “Krišjāņa Valdemāra iela” (51.1 µg/m3) un "Brīvības iela" (49.7 µg/m3) pārsniedza gada robežlielumu cilvēka veselības aizsardzībai (40 µg/m3).

2016. gada 20. decembrī ar Rīgas domes lēmumu Nr. 4641 tika apstiprināta trešā Rīgas pilsētas gaisa kvalitātes uzlabošanas rīcības programma 2016.–2020.gadiem. Rīcības programmā 2016.-2020. gadiem iekļautie pasākumi transporta infrastruktūras uzlabošanā pilsētā ir devuši panākumus - 2018.gadā transporta piesārņojumu avotu ietekmes novērojumu stacijā “Brīvības iela” NO2 slāpekļa dioksīda gada vidējā vērtība (31.87 µg/m3) nepārsniedza robežlielumu cilvēka veselības aizsardzībai, bet ir pārsniegts gada vidējais apakšējais piesārņojuma novērtēšanas slieksnis (ApPNS) cilvēka veselības aizsardzībai (26 µg/m3) – informācijas avots LVĢMC pārskats par gaisa kvalitāti Latvijā 2018.gadā. Vēl šinī pārskatā secināts, ka pilsētas fona novērojumu stacijās “Parks” un “Ķengarags” 2018.gadā nedaudz palielinājusies slāpekļa dioksīda gada vidējās koncentrācijas, attiecīgi: 26.7 µg/m3 un 24.6 µg/m3 nepārsniedzot robežlielumu cilvēka veselības aizsardzībai (40 µg/m3), tomēr pārsniedzot gada vidējo apakšējo piesārņojuma novērtēšanas slieksni (ApPNS) cilvēka veselības aizsardzībai (26 µg/m3) pilsētas fona novērojumu stacijā “Parks”. PM10 koncentrācijām transporta piesārņojuma avotu ietekmes novērojumu stacijā “Brīvības iela” (2018.g. vidējā koncentrācija 35.98 µg/m3) tika pārsniegts gan gada vidējais augšējais (28 µg/m3), gan arī apakšējais (20 µg/m3) piesārņojuma novērtēšanas slieksnis cilvēka veselības aizsardzībai. Pārsniegts arī diennakts robežlielums cilvēka veselības aizsardzībai (50 µg/m3) par 8 diennaktīm, bet atskaitot no gada diennakts daļiņu PM10 pārsniegšanas gadījumiem tos pārsniegumus, kas saistīti ar ceļu sāls/smilts kaisīšanu ziemas periodā un dabisko avotu (jūras sāls) ietekmi, novērojumu stacijā “Brīvības iela” sākot no 2014.gada netiek reģistrēti diennakts robežlieluma cilvēka veselības aizsardzībai (50 µg/m3) pārsniegšanas gadījumi. Tomēr laika periodā no 2014.gada līdz 2018.gadam daļiņu PM10 augšējā diennakts piesārņojuma novērtējuma sliekšņa pārsniegšanas gadījumu skaits palielinājies gan transporta piesārņojuma avotu ietekmes novērojumu stacijā “Brīvības iela”, gan arī pilsētas fona stacijā “Kronvalda bulvāris”. Laika periodā no 2014.gada līdz 2018.gadam pilsētas fona novērojumu stacijā “Kronvalda bulvāris” daļiņu PM2.5 gada vidējā koncentrācija pārsniedza gada vidējo apakšējo (12 µg/m3) piesārņojuma novērtēšanas slieksni cilvēka veselības aizsardzībai (ApPNS). 2018. gadā tika fiksētas paaugstinātas benzola gada vidējās koncentrācijas Rīgas Domes rūpnieciskās ietekmes novērojumu stacijā “Mīlgrāvis” (4.85 µg/m3), transporta piesārņojumā avotu ietekmes stacijā “Brīvības iela” (RD) (4.14 µg/m3), pilsētas fona novērojumu stacijās “Pārdaugava” (4.34 µg/m3) un “Parks” (3.89 µg/m3). Līdzīgas tās bijušas 2019. gadā – attiecīgi 3.18; 4.92; 4.97 un 2.63 µg/m3.

LR Vides aizsardzības un reģionālās attīstības ministrija Valsts sekretāru 2019. gada 6. jūnija sanāksmē ir izsludinājusi “Gaisa piesārņojuma samazināšanas rīcības plānu 2020.-2030. gadam”. Plāns izstrādāts, lai samazinātu gaisa piesārņojuma radīto negatīvo ietekmi uz vidi un cilvēku veselību, kā arī samazinātu izmaksas un zaudēto darba laiku, ko veselības problēmu dēļ rada gaisa piesārņojums. Atbilstoši plānā noteiktajam Rīgas domei ir jāizstrādā jauns gaisa kvalitātes plāns, kā arī jāizvērtē papildus pasākumu veikšana.

Ņemot vērā iepriekš minēto, ir nepieciešams izstrādāt Rīcības programmu 2021.-2025. gadam.

**II VEICAMIE DARBI**

**2.1. Rīgas pilsētas gaisa piesārņojuma raksturs un novērtējums 2014.-2019. gados (informācija par piesārņojuma avotiem un to radītajām emisijām, par fona, industriālo un transporta satiksmes gaisa monitoringa staciju rezultātiem).**

Gaisa kvalitātes uzlabošanas rīcības programmas 2021.-2025.gadam saturam jāatbilst 2009.gada 3.novembra Ministru kabineta noteikumu Nr.1290 „Noteikumi par gaisa kvalitāti” 18.pielikuma I daļas prasībām, tas ir, jāietver esošās situācijas raksturojums tām piesārņojošam vielām, kurām noteiktie robežlielumi Rīgā tiek pārsniegti pēdējos 4 gados (VSIA LVĢMC „Pārskats par gaisa kvalitāti Latvijā” 2015.-2019. gadiem – slāpekļa dioksīdam NO2 un daļiņām PM10, kā arī benzolam un benz(a)pirēnam, jo gada vidējā koncentrācija atsevišķās monitoringa stacijās pēdējos gadus pārsniedz augšējo piesārņojuma novērtēšanas slieksni. Jāsniedz detalizēta informācija par gaisa piesārņojuma avotiem Rīgā un to radītajām emisijām sektoru un avotu (stacionārie, laukuma, mobilie) griezumā. Esošās situācijas raksturošanai jāizmanto aktuālā pieejamā informācija, piemēram, stacionāro avotu raksturojumam jāizmanto veidlapās “Nr.2-Gaiss. Pārskats par gaisa aizsardzību” operatoru sniegtā informācija par 2019.gadu; mobilo avotu raksturojumam - RD Pilsētas attīstības departamenta transporta modeļa EMME2 dati par 2019. vai 2020.gadu.

Šajā posmā jāapkopo arī informācija par Rīgas gaisa monitoringa staciju rezultātiem (fona, industriālās un transporta satiksmes stacijas), izmantojot LVĢMC un Rīgas domes gadskārtējos pārskatus par gaisa monitoringa rezultātiem Rīgā 2014. – 2019. gados.

**2.2. Pasākumu izvēle daļiņu PM10, daļiņu PM2.5, slāpekļa dioksīda NO2, benzola un benz(a)pirēna koncentrāciju samazināšanai 2021.-2025. gadam Rīgā.**

 Izvēloties pasākumus/rīcības gaisa kvalitātes uzlabošanai, programmas izstrādātājam jāizmanto Rīgas pašvaldības attīstības plānošanas dokumenti kā arī jāizmanto informācija par gaisa aizsardzības jomas aktualitātēm un tendencēm pasaulē, jāapkopo citu ES pilsētu pieredze. Jāņem vērā arī secinājumi, kas iegūti Rīgas Vides aizsardzības fonda finansētos pētījumos „Pētījumi par transporta radītā putekļu piesārņojuma samazināšanu” (2012.gads), „Pētījums par tehnoloģijām ielu apstrādei ar daļiņas saistošiem šķīdumiem un iespējas šīs tehnoloģijas ieviest Rīgā”(2012.gads), „Pētījums par tehnoloģijām putekļu smalko daļiņu sastāva un morfoloģijas noteikšanai un metodes izstrāde putekļu paraugu savākšanai Rīgas gaisa monitoringa stacijās un atklātā vidē” (2013.gads), „Smalko daļiņu PM10 sastāva un morfoloģijas analīze un zonējuma kartes izstrāde Rīgai” (2014.gads); „Pētījums par benzola piesārņojumu Rīgā: fona koncentrācijas noteikšana un zonējuma kartes izstrāde” (2015.gads); „Pētījums par gaisa piesārņojuma atkarību no transportlīdzekļu skaita un kustības rakstura pilsētas centra kanjona tipa ielā” (2017.gads); “Pētījums par Rīgas gaisa kvalitāti vietās ar trūkstošiem datiem, izmantojot tiešsaistes bezvadu sensoru tīklu” (2018.gads); "Pētījums par efektīvu smaku piesārņojuma monitoringu industriālas teritorijas tuvumā Rīgā, izmantojot portatīvu sensoru sistēmu" I kārta (2019.gads) kā arī citu Rīgas domes struktūrvienību pētījumi, kas saistīti ar gaisa kvalitāti.

Jāņem vērā arī pasākumi, kuru veikšana noteikta Vides aizsardzības un reģionālās attīstības ministrijas Valsts sekretāru 2019. gada 6. jūnija sanāksmē ir izsludinātajā “Gaisa piesārņojuma samazināšanas rīcības plānu 2020.-2030. gadam” (pēdējā precizētajā versijā, kas pieejama: <http://www.varam.gov.lv/lat/likumdosana/normativo_aktu_projekti/normativo_aktu_projekti_vides_aizsardzibas_joma/?doc=27258>).

Rīcības programmas izpildē jāiesaista ne tikai Rīgas domes izpildvaras institūcijas (Pilsētas attīstības departaments, Satiksmes departaments, Mājokļu un vides departaments, Īpašuma departaments, Rīgas pašvaldības SIA "Rīgas satiksme", Rīgas pašvaldības aģentūra „Rīgas enerģētikas aģentūra”, SIA “Rīgas namu pārvaldnieks”, AS „Rīgas siltums”), bet arī LR Vides aizsardzības un reģionālās attīstības ministrija, LR Satiksmes ministrija, Veselības ministrija, VAS “Ceļu satiksmes drošības direkcija”, VAS “Latvijas dzelzceļš”, VSIA “Latvijas Vides, ģeoloģijas un meteoroloģijas centrs”, SIA “Rīgas pilsētbūvnieks”, Rīgas brīvostas pārvalde un Valsts vides dienesta Lielrīgas reģionālā vides pārvalde.

Lai nepieļautu situāciju, kad atbildīgie par konkrētu pasākumu/rīcību realizāciju objektīvu iemeslu dēļ atsakās saskaņot izstrādāto rīcības programmu, pieprasot konkrētu pasākumu/rīcību anulēšanu vai nomaiņu, programmas izstrādātājam plānotie pasākumi/rīcības jāsaskaņo ar atbildīgajiem jau rīcības programmas izstrādes laikā.

Šajā posmā jāsagatavo MK noteikumu Nr. 1290 18.pielikuma 6.2. līdz 11.punktā minētā informācija, tai skaitā:

* Jāveic citās ES pilsētās veikto pasākumu apkopojumu un izstrādāt piedāvājumu par to, kādi pasākumi būtu jāveic Rīgā, lai nodrošinātu atbilstošu gaisa kvalitāti.
* Jāveic kvantitatīvo novērtējumu par izvēlēto papildus pasākumu ietekmi uz gaisu piesārņojošo vielu emisijām.
* Noprezentēt sagatavoto pasākumu sarakstu ministrijām un institūcijām, kuras varētu būt atbildīgas par šo pasākumu īstenošanu. Konsultēties ar ministrijām un institūcijām, kuras varētu būt atbildīgas par pasākumu veikšanu, par iespējamajām izmaksām, to avotiem, kā arī iespējamajiem pasākumu īstenošanas termiņiem, pieaicinot arī Rīgas domes Mājokļu un vides departamentu.
* Sagatavot gala pasākuma sarakstu, kuru veikšana nepieciešama, lai nodrošinātu atbilstošu gaisa kvalitāti, kā arī vienoties par to īstenošanu ar atbildīgajiem par pasākumu izpildi. Katram pasākumam/rīcībai jānorāda atbildīgais par izpildi, izpildes laiks un realizācijai nepieciešamais finansējums (EUR), kā arī, ja zināms – finansējuma avots.
* Aprakstīt, kādā veidā katrs no pasākumiem varētu tikt praktiski ieviests (norādot arī konkrētās rīcības, kas jāveic, lai pasākumu ieviestu.
* Sagatavot rezultatīvo rādītāju sarakstu katram no izvēlētajiem un rīcības plānā iekļautajiem pasākumiem, ko var izmantot, lai sekotu līdzi pasākumu ieviešanas progresam. Identificēt iespējamos datu avotus.
* Izstrādāt priekšlikumus par to kādus pasākumus būtu jāveic, lai virzītos uz PVO noteikto mērķu sasniegšanu.

**2.3. Datu iegūšana plānoto pasākumu emisiju izkliežu aprēķiniem.**

Rīcības programmas izstrādātājam jāiegūst dati par mājsaimniecību apkures sistēmu radīto piesārņojumu Rīgā – jāizpēta šobrīd notiekošie pētījumi un to rezultāti, jāizvērtē mājsaimniecību radītais NO2, daļiņu PM10; daļiņuPM 2.5 un benz(a)pirēna piesārņojums, tai skaitā:

* Ievākt un apkopot datus par pilsētā esošo apkures iekārtu veidu, vecumu, izmantoto kurināmā veidu, kā arī par to, vai ēku ir iespējams tehniski pieslēgt centralizētajai siltumapgādei.
* Veikt citu iestāžu pārziņā esošo datu apkopošanu un informācijas ievākšanu (CSP veikto aktuālāko apsekojumu „Par energoresursu patēriņu mājsaimniecībā” laikā iegūtie dati, Valsts Zemes dienesta nekustamo īpašumu reģistrā pieejamie dati, Rīgas domes Siltumapgādes komisijas rīcībā esošie dati, Latvijas skursteņslaucītāju brālības sagatavotie tehniskā stāvokļa pārbaudes akti, Būvvaldes rīcībā esošie dati).
* Informācijas apmaiņa starp iestādēm, kuru pārziņā ir dažādi dati par apkures iekārtām, kā arī ēku būvniecību.
* Lai apkopotu informāciju par mājsaimniecībās izmantotajām apkures iekārtām, veikt aptauju ne mazāk kā 2500 mājsaimniecībās.
* Sniegt rekomendācijas par to, kādā veidā iespējams iegūt un uzkrāt informāciju, kas nepieciešama sadedzināšanas iekārtu reģistra izveidei nākotnē un novērtēt orientējošās tā izmaksas.

Transporta sektorā jāiegūst aktuālie dati par esošo transportlīdzekļu skaitu pilsētas ielās un to iedalījumu pēc tipiem, pēc izmantotās degvielas un pēc vecuma.

Apkopot datus par stacionāro avotu radīto piesārņojumu. Stacionāro avotu raksturojumam jāizmanto veidlapās “Nr.2-Gaiss. Pārskats par gaisa aizsardzību” operatoru sniegtā informācija par 2019.gadu.

**2.4. Piesārņojošo vielu izkliedes aprēķinu veikšana izvēlētajiem pasākumiem, analizējot to ietekmi uz rūpniecību, transportu un mājsaimniecībām; pasākumu prioritizēšana.**

 Rīcības programmas izstrādes gaitā jānovērtē plānoto pasākumu/rīcību ietekme uz gaisa kvalitātes uzlabošanos, veicot izkliedes aprēķinus. Izkliedes aprēķiniem jāizmanto datorprogrammas, kas minētas 2013.gada 2.aprīļa Ministru kabineta noteikumu Nr.182 „Noteikumi par stacionāru piesārņojuma avotu emisijas limita projektu izstrādi” 2.pielikumā, ņemot vērā to lietošanas ierobežojumus.

Izstrādātājam jāveic veikto izkliedes aprēķinu rezultātu analīze un, pamatojoties uz to, jāizdala prioritāri veicamie pasākumi/rīcības. Piedāvāto pasākumu/rīcību kopumam jānodrošina konkrētu piesārņojošo vielu (NO2, PM10, PM2.5, benzols, benz(a)pirēns) koncentrāciju samazināšanās apkārtējā gaisā un gaisa kvalitātes atbilstība 2009.gada 3.novembra Ministru kabineta noteikumu Nr.1290 „Noteikumi par gaisa kvalitāti” un Eiropas Padomes un Parlamenta direktīvas 2008/50/EK par gaisa kvalitāti un tīrāku gaisu Eiropā prasībām.

Rīcības programmas izstrādes gaitā jānovērtē plānoto pasākumu ietekme uz gaisa kvalitātes uzlabošanos, izanalizējot un sniedzot rekomendācijas to veiksmīgai realizēšanai arī tām rīcībām, kas Rīgas domei būs jāveic Gaisu piesārņojošo vielu emisiju samazināšanas rīcības plāna 2019. - 2030. gadam ietvaros.

**2.5. Ekonomisko un vides/sabiedrības ietekmju aprēķinu veikšana – pasākumu izmaksu un piesārņojuma samazināšanas efektu salīdzinājums**

 Nozīmīga darba sadaļa jaunajā rīcības programmā 2021.-2025. gadam ir ekonomisko aprēķinu veikšana – pasākumu/rīcību izmaksu un piesārņojuma samazināšanas pakāpes salīdzinājums.

 Veikt piedāvāto pasākumu izmaksu – efektivitātes novērtējumu, vērtējot arī izmaksas, ko rada paaugstināta gaisa piesārņojuma radītā ietekme uz cilvēku veselību un vidi.

**2.6. Rīcības programmas izstrādes darba grupu sanāksmju organizēšana un vadīšana.**

**2.7. Rīcības programmas sabiedriskās apspriešanas sanāksmes organizēšana**

Sabiedriskās apspriešanas sanāksmes organizēšana jāveic pirms darba nodošanas, iestrādājot Rīcības programmā sabiedriskās apspriešanas sanāksmē gūtās atziņas (rīcības, metodoloģija u.c.).

Sabiedrības un citu iesaistīto pušu informēšanai sagatavot vizuālus materiālus (piemēram, infografikas veidā) un īsu, viegli uztveramu rakstisku kopsavilkumu par plāna izstrādes mērķi, plānā iekļautajiem pasākumiem katrā no tautsaimniecības sektoriem un galvenajiem rīcības plāna gaitā izdarītajiem secinājumiem.

**2.8. Kopsavilkuma sagatavošana.**

 Jāsagatavo Rīcības programmai izvērsts kopsavilkums angļu valodā, kas sastāv no vispārīgās informācijas par gaisa piesārņojuma avotiem, esošās situācijas analīzes un veicamajiem pasākumiem gaisa kvalitātes uzlabošanai. Kopsavilkuma apjoms – ne mazāk kā 12 lpp. ar attēliem – paraugam var izmantot 2011.-2015.gada Rīcības programmas kopsavilkumu angļu valodā.

**2.9. Rīgas pilsētas gaisa piesārņojuma ar slāpekļa dioksīdu (NO2) un daļiņām (PM10) zonu karšu atjaunošana pēc 2019.gada emisiju datiem.**

Jāizvērtē iespējas pārskatīt RD 2015. gada 22. septembra saistošos noteikumus Nr. 167 “Par gaisa piesārņojuma teritoriālo zonējumu un siltumapgādes veida izvēli” noteikto zonu iedalījumu un noteikt zonas, ne tikai pēc gaisa kvalitātes modelēšanas rezultātiem, bet arī iedzīvotāju blīvuma, teritorijas izmantošanas veida un centralizētās siltumapgādes pieejamības atbilstoši “Gaisa piesārņojuma samazināšanas rīcības plāna 2020.-2030. gadam” prasībām. Saskaņā ar iepriekšminētā uzdevumā izdarītajiem secinājumiem, veikt zonu karšu atjaunošanu, ņemot vērā NO2 un PM10 emisijas no stacionāriem, mobiliem un laukuma tipa piesārņojuma avotiem Rīgā, tajā skaitā mājsaimniecībām.

Izkliežu aprēķiniem izmantot emisiju daudzumus no visu tipu avotiem, kas izmantoti aprēķinos Rīgas pilsētas gaisa kvalitātes uzlabošanas rīcības programmai 2021.-2025. gadam.

Zonējumu veikt NO2 un PM10 gada vidējām koncentrācijām no stacionāriem, mobiliem un laukuma tipa gaisa piesārņotājiem Rīgā, tajā skaitā mājsaimniecībām.

 Jāveic izkliedes aprēķini, rezultātu kalibrēšana, zonu ārējo robežu izlīdzināšana, krāsainu karšu (papīra un digitālā formātā) sagatavošana.

Modelēšanai jāizmanto datorprogrammas saskaņā ar Ministru kabineta 2013.gada 2.aprīļa noteikumiem Nr.182 „Noteikumi par stacionāru piesārņojuma avotu emisijas limita projektu izstrādi”.

**2.10.** Lai arī turpmāk Riga *air*TEXT varētu nodrošināt precīzas gaisa kvalitātes prognozes, izmantojot rīcības programmas izstrādes gaitā iegūto aktuālo informāciju par emisijām, **jāatjauno dati par gaisa piesārņotājiem servisa Riga *air*TEXT** **piesārņojuma izkliedes modelim.**

**2.11. Sagatavotos dokumentus jāiesniedz papīra formātā un arī elektroniski (Word un pdf formātā), emisiju aprēķinu grafikus Excel formā, pievienojot izejas datus, kas izmantoti grafiku izstrādei.**

**III IZPILDES LAIKA PLĀNOJUMS**

|  |  |  |
| --- | --- | --- |
| **Nr.p.k.** | **Veicamie uzdevumi** | **Izpildes laiks, kalendārās dienas** |
| 1. | Rīgas pilsētas gaisa piesārņojuma raksturs un novērtējums 2014.-2019.gados; Datu iegūšana plānoto pasākumu emisiju izkliežu aprēķiniem; | 90 |
| 2. | Pasākumu izvēle daļiņu PM10, daļiņu PM2.5, slāpekļa dioksīda NO2, benzola un benz(a)pirēna koncentrāciju samazināšanai laika periodā no 2021. līdz 2025. gadam Rīgā; Piesārņojošo vielu izkliedes aprēķinu veikšana esošajai situācijai un izvēlētajiem pasākumiem, analizējot pasākumu ietekmi uz transportu, rūpniecību un mājsaimniecībām; | 90 |
| 3. | Rīgas pilsētas gaisa piesārņojuma ar NO2 un PM10 zonu karšu atjaunošana pēc 2019.gada emisiju datiem; Informācijas atjaunošana par gaisa piesārņotājiem Riga airTEXT piesārņojuma prognožu modelim; | 60 |
| 4. | Ekonomisko un vides/sabiedrības ietekmju aprēķinu veikšana – pasākumu izmaksu un piesārņojuma samazināšanas efektu salīdzinājums; | 60 |
| 5. | Darba grupas rīcības programmas izstrādei sanāksmju organizēšana un vadīšana; Rīcības programmas sabiedriskās apspriešanas sanāksmes organizēšana; Kopsavilkuma sagatavošana un sagatavoto dokumentu iesniegšana. | 30 |
|  | **Kopā:**  | 330 |

Pielikums Nr.2

# PIETEIKUMA / FINANŠU PIEDĀVĀJUMA FORMA

**Atklātam konkursam**

“Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

* 1. **IESNIEDZA:**

|  |
| --- |
| **Pretendenta nosaukums** |
|  |

* 1. **KONTAKTPERSONA:**

### Vārds, uzvārds:

**Adrese:**

**Tālrunis / Fakss:**

**e- pasta adrese:**

* 1. **PIEDĀVĀJUMS:**

3.1. mūsu piedāvājums ir:

|  |  |  |
| --- | --- | --- |
| **Nr.p.k.** | **Veicamie uzdevumi** | **Izmaksas bez PVN, EUR** |
| 1. | Rīgas pilsētas gaisa piesārņojuma raksturs un novērtējums 2014.-2019.gados; Datu iegūšana plānoto pasākumu emisiju izkliežu aprēķiniem; |  |
| 2. | Pasākumu izvēle daļiņu PM10, daļiņu PM2.5, slāpekļa dioksīda NO2, benzola un benz(a)pirēna koncentrāciju samazināšanai laika periodā no 2021 līdz 2025.gadam Rīgā; Piesārņojošo vielu izkliedes aprēķinu veikšana esošajai situācijai un izvēlētajiem pasākumiem, analizējot pasākumu ietekmi uz transportu, rūpniecību un mājsaimniecībām; |  |
| 3. | Rīgas pilsētas gaisa piesārņojuma ar NO2 un PM10 zonu karšu atjaunošana pēc 2019.gada emisiju datiem; Informācijas atjaunošana par gaisa piesārņotājiem Riga airTEXT piesārņojuma prognožu modelim  |  |
| 4. | Ekonomisko un vides/sabiedrības ietekmju aprēķinu veikšana – pasākumu izmaksu un piesārņojuma samazināšanas efektu salīdzinājums; |  |
| 5. | Darba grupas rīcības programmas izstrādei sanāksmju organizēšana un vadīšana; Rīcības programmas sabiedriskās apspriešanas sanāksmes organizēšana; Kopsavilkuma sagatavošana un sagatavoto dokumentu iesniegšana |  |
| **Kopā bez PVN:** |  |

|  |  |
| --- | --- |
| Pretendenta piesaistīto **papildus** **ekspertu**, ar nosacījumu, ka ekspertiem ne vairāk kā trīs (trīs) iepriekšējos gados ir pieredze gaisa piesārņojuma izkliedes modelēšanā, **skaits** |  |

3.2. Cenā ir iekļautas visas izmaksas, kas saistītas ar līguma izpildi;

3.3. Darbu veiksim bez avansa saņemšanas.

* 1. **INFORMĀCIJA PAR PRETENDENTU**:

Uzņēmuma nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis un fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-pasts** **elektronisko dokumentu saņemšanai**: \_\_\_\_\_\_\_\_\_\_\_\_\_\_\_\_\_\_

Uzņēmums reģistrēts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienotais reģistrācijas Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītājs (vārds, uzvārds):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta atbilstība **mazā vai vidējā uzņēmuma** statusam[[2]](#footnote-2):

|  |
| --- |
|  |
|  |

atbilst

neatbilst

|  |  |  |
| --- | --- | --- |
| Amats, vārds, uzvārds: |  |  |
| z.v. | (paraksta vieta) |  |

Pielikums Nr.3

**Rīgas pilsētas pašvaldība**

**Reģistrācijas Nr.: 90011524360**

**Juridiskā adrese: Rātslaukums 1, Rīga**

**RD iestāde: Mājokļu un vides departaments**

**RD iestādes adrese: Brīvības ielā 49/53, Rīgā, LV-1010**

Rīgā, 2020.gada \_\_\_\_.\_\_\_\_\_\_\_\_\_\_\_

Nr.\_\_\_\_\_\_\_

**PIEDĀVĀJUMA NODROŠINĀJUMS**

Ņemot vērā, ka [Uzņēmēja nosaukums] (turpmāk – *Uzņēmējs*), [datums] ir iesniedzis savu piedāvājumu atklātajam konkursam “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde” identifikācijas Nr. RD DMV 2020/13 (turpmāk – Piedāvājums), mēs [Kredītiestādes vai Apdrošināšanas sabiedrības nosaukums] ar šo uzņemamies neatsaucamu beznosacījumu galvojuma saistību par labu Rīgas domes Mājokļu un vides departamentam, kur nosacījumi ir šādi:

10 (desmit) kalendāro dienu laikā pēc Pasūtītāja – Rīgas domes Mājokļu un vides departamenta – pirmā rakstiskā pieprasījuma saņemšanas, neprasot citādi to pamatot, kā vien ar norādi par vienu (vai vairāku) no šādiem apstākļiem iestāšanos:

* *Uzņēmējs* atsauc savu piedāvājumu, kamēr ir spēkā piedāvājuma nodrošinājums;
* *Uzņēmējs* Pasūtītāja noteiktajā termiņā nav iesniedzis Pasūtītājam Līguma izpildes nodrošinājumu;
* *Uzņēmējs* neparaksta Līgumu Pasūtītāja noteiktajā termiņā.

veikt maksājumu **EUR 2 000.00** (divi tūkstoši euro 00 centi) apmērā bez PVN Rīgas domes Mājokļu un vides departamentam uz pieprasījumā norādīto norēķinu kontu.

Galvojuma saistību termiņš ir 3 (trīs) kalendārie mēneši, skaitot no piedāvājuma iesniegšanas termiņa beigām.

Galvojuma saistība izbeidzas arī pēc rakstveida paziņojuma saņemšanas no Rīgas domes Mājokļu un vides departamenta un iestājoties šādiem nosacījumiem:

* + 1. Piedāvājums nav iesniegts noteiktajā kārtībā;
		2. *Uzņēmējs* nav kļuvis par atklāta konkursa uzvarētāju;
		3. konkurss pārtraukts vai izbeigts, neizvēloties nevienu piedāvājumu;
		4. ar *Uzņēmēju* nolikumā noteiktajā kārtībā un termiņos noslēgts Līgums un *Uzņēmējs* iesniedzis Līguma izpildes nodrošinājumu.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).

[Bankas vai Apdrošināšanas sabiedrības nosaukums] vārdā:

Z.V.

Pielikums Nr.4

**APAKŠUZŅĒMĒJA APLIECINĀJUMS**

**Atklātam konkursam**

“Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

**Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Reģ. Nr.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo <**Apakšuzņēmēja nosaukums, reģistrācijas numurs un adrese**> apliecina, ka:

1. piekrīt piedalīties atklātajā konkursā “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”, identifikācijas Nr. RD DMV 2020/13, kā <Pretendenta nosaukums, reģistrācijas numurs un adrese> (turpmāk –Pretendents) apakšuzņēmējs, gadījumā, ja Pretendentam tiks piešķirtas tiesības slēgt iepirkuma līgumu un iepirkuma līgums tiks noslēgts, kā arī
2. gadījumā, ja ar Pretendentu ir noslēgts iepirkuma līgums, apņemas veikt šādus darbus:

/īss darbu apraksts atbilstoši Apakšuzņēmējiem nododamo darbu sarakstā norādītajam /

1. un nodot pretendentam šādus resursus:

/ īss Pretendentam nododamo resursu (speciālistu un/vai tehniskā aprīkojuma) apraksts/.

|  |  |
| --- | --- |
| **Vārds, uzvārds** |  |
| **Amata nosaukums** |  |
| **Paraksts** |  |
| **Datums** |  |

Pielikums Nr.5

**CURRICULUM VITAE (CV) UN PIEEJAMĪBAS APLIECINĀJUMS**

**Atklātam konkursam**

“Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

1. **Vārds:**
2. **Uzvārds:**
3. **Izglītība:**

|  |  |  |
| --- | --- | --- |
| **Izglītības iestāde** | **Mācību laiks (no-līdz)** | **Iegūtais grāds vai kvalifikācija** |
|  |  |  |
|  |  |  |

1. **Pašreizējais amats un uzņēmumā nostrādātie gadi vai līgumattiecību nodibināšanas datums:**
2. **Darba pieredze:**

|  |  |  |  |
| --- | --- | --- | --- |
| **Uzņēmuma nosaukums** | **Adrese** | **Periods (no-līdz)** | **Amats / Galvenie pienākumi** |
|  |  |  |  |
|  |  |  |  |

1. **Pieredze:**

|  |  |  |  |  |
| --- | --- | --- | --- | --- |
| **Darbu izpildes uzsākšanas un pabeigšanas gads un mēnesis** | **Amats (pozīcija projektā)** | **Darba devējs vai Pasūtītājs (uzņēmuma līguma gadījumā)** | **Pasūtītāja (klienta) nosaukums, reģistrācijas Nr., adrese un kontaktpersona** | **Īss veikto darbu apraksts (objekta nosaukums un raksturojums, līguma summa bez PVN)[[3]](#footnote-3)** |
|  |  |  |  |  |
|  |  |  |  |  |

Apliecinu, ka augstāk minētais patiesi atspoguļo manu pieredzi un kvalifikāciju.

Apliecinu, ka piekrītu piedalīties atklātā konkursā “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde” identifikācijas Nr. RD DMV 2020/13, kā eksperts gadījumā, ja Pretendentam tiks piešķirtas tiesības slēgt iepirkuma līgumu un iepirkuma līgums tiks noslēgts.

Apliecinu, ka būšu pieejams piedāvājumā norādīto uzdevumu izpildei no iepirkuma līguma parakstīšanas dienas līdz galīgā pieņemšanas akta parakstīšanas dienai.

Apliecinu, ka neesmu interešu konflikta situācijā.

|  |  |  |
| --- | --- | --- |
| Vārds, uzvārds: |  |  (datums) |

|  |  |  |
| --- | --- | --- |
|  | (paraksta vieta) |  |

Pielikums Nr.6

**Rīgas pilsētas pašvaldība**

**Reģistrācijas Nr.: 90011524360**

**Juridiskā adrese: Rātslaukums 1, Rīga**

**RD iestāde: Mājokļu un vides departaments**

**RD iestādes adrese: Brīvības ielā 49/53, Rīgā, LV-1010**

Rīgā, 2020.gada \_\_\_\_.\_\_\_\_\_\_\_\_\_\_\_

Nr.\_\_\_\_\_\_\_

# LĪGUMA IZPILDES NODROŠINĀJUMA

# BANKAS VAI APDROŠINĀŠANAS SABIEDRĪBAS BEZNOSACĪJUMU GARANTIJA

Ievērojot to, ka \_\_\_\_\_\_, kas reģistrēts Latvijas Republikas Komercreģistrā ar vienoto reģistrācijas Nr.\_\_\_\_\_\_, juridiskā adrese – Latvijas Republika, LV-\_\_\_\_\_, Rīga, \_\_\_\_\_ (te un turpmāk saukts *Uzņēmējs*), un \_\_\_\_\_\_\_, juridiskā adrese – Latvijas Republika, LV-\_\_\_\_\_, Rīga, \_\_\_\_\_ (te un turpmāk saukts *Pasūtītājs*), 201\_.gada \_\_.\_\_\_\_\_\_\_\_\_ ir noslēguši Līgumu Nr.\_\_\_\_\_\_\_\_\_\_ (te un turpmāk saukts *Līgums*), saskaņā ar kuru *Uzņēmējs* ir uzņēmies veikt \_\_\_\_\_\_ (te un turpmāk saukts *Pasūtījums*),

Ievērojot to, ka *Līgumā* ir noteikts ka *Uzņēmējam* ir jāiesniedz bankas vai apdrošināšanas sabiedrības *Līguma* izpildes nodrošinājuma garantija,

mēs [bankas vai apdrošināšanas sabiedrības nosaukums], vienotais reģistrācijas Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_ (te un turpmāk saukts *Garantijas sniedzējs*) neatkarīgi no augstāk minētā *Līguma* juridiskā spēka un atsakoties no jebkādām ierunu tiesībām, apņemamies maksāt *Pasūtītājam* ne vairāk kā summu **10%** apmērā no piedāvātās līgumcenas bez PVN, saņemot *Pasūtītāja* pirmo rakstisko pieprasījumu un rakstisku apgalvojumu, ka *Uzņēmējs* nav izpildījis saistības saskaņā ar *Līgumu*.

Šī garantija ir spēkā līdz *Līguma* saistību pilnīgai izpildei.

*Garantijas sniedzējs* anulēs garantiju pirms garantijā noteiktā termiņa beigām, ja *Pasūtītājs* atgriezīs *Garantijas sniedzējam* savu garantijas oriģinālu un iesniegs *Garantijas sniedzējam* lūgumu anulēt garantiju.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).

Šī garantija ir sastādīta divos eksemplāros, no kuriem *Pasūtītājs* un *Garantijas sniedzējs* saņem pa vienam.

 [Garantijas sniedzējs] vārdā:

Z.V.

Pielikums Nr.7

**LĪGUMA PROJEKTS**

**Atklātam konkursam**

“Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde”

**identifikācijas Nr. RD DMV 2020/13**

**PUBLISKAIS PAKALPOJUMA LĪGUMS Nr. DMV-20- \_\_\_\_ -lī**

**Par Rīgas pilsētas gaisa kvalitātes uzlabošanas rīcības programmas 2021.-2025.gadam izstrādi**

Rīgā 2020.gada \_\_.\_\_\_\_\_\_\_\_

**Rīgas domes** **Mājokļu un vides departaments,** kas saskaņā ar Rīgas domes 2010.gada 24.augusta nolikuma Nr.71 „Rīgas vides aizsardzības fonda padomes nolikums” nodrošina Rīgas vides aizsardzības fonda darbību, tā Vides pārvaldes priekšnieces Evijas Piņķes personā, kura rīkojas saskaņā ar Rīgas domes Mājokļu un vides departamenta 2016.gada 7.septembra rīkojumu Nr.DMV-16-264-rs „Par paraksta tiesību piešķiršanu Rīgas vides aizsardzības fonda dokumentiem”, turpmāk tekstā – Pasūtītājs, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas uz sabiedrības statūtu pamata, turpmāk tekstā – Izpildītājs, no otras puses, bet abi kopā turpmāk tekstā – Puses, un katrs atsevišķi – Puse, pamatojoties uz atklātā konkursa “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde” (identifikācijas Nr.RD DMV 2020/13) rezultātiem*, Rīgas domes 20\_\_\_.gada \_\_\_\_\_.\_\_\_\_\_\_\_\_\_\_ lēmumu Nr.\_\_\_\_ “Par Rīgas vides aizsardzības fonda līdzekļu izlietojuma programmas 20\_\_\_.gada pirmās kārtas projektiem apstiprināšanu” pielikuma \_\_\_\_.punktu* un Izpildītāja iesniegto piedāvājumu, noslēdz šādu līgumu:

1. **Līguma priekšmets**
	1. **Pasūtītājs uzdod, bet Izpildītājs veic Rīgas pilsētas gaisa kvalitātes uzlabošanas rīcības programmas 2021.-2025.gadam izstrādi** **(turpmāk tekstā – Darbs), atbilstoši šī līguma noteikumiem.**
	2. Šī līguma 1.1.punktā noteiktais Darbs izpildāms saskaņā ar:
* **pielikumu Nr.1** – „Tehniskā specifikācija*”;*
* **pielikumu Nr.2** – „Finanšu piedāvājums”;
* **pielikumu Nr.3** – „Tāme”;
* **pielikumu Nr.4** – „Projekta apraksts”;

kas ir šī līguma neatņemamas sastāvdaļas.

1. **Pušu tiesības un pienākumi**

2.1. Pusēm savas šajā līgumā noteiktās tiesības jāizmanto un pienākumi jāpilda godprātīgi.

2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

2.3. **Izpildītāja tiesības un pienākumi:**

* + 1. iesniegt Pasūtītājam 5 (piecu) darba dienu laikā pēc šī līguma noslēgšanas dienas šī līguma izpildes nodrošinājumu 10 % (desmit procentu) apmērā no piedāvātās līgumcenas, saskaņā ar atklātā konkursa “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde” (identifikācijas Nr.RD DMV 2020/13) nolikuma 7.punktu un pielikumu Nr.6. Gadījumā, ja šī saistība netiks izpildīta, Pasūtītājam ir tiesības pieprasīt atklātā konkursa “Rīgas pilsētas gaisa kvalitātes uzlabošanas rīcības programmas 2021.-2025.gadam izstrāde” (identifikācijas Nr.RD DMV 2020/13) nolikuma 4.1.3.punktā minēto piedāvājuma nodrošinājumu **2000.00** **EUR** (divi tūkstoši *euro*, 00 centi) apmērā par šīs saistības neizpildi;
		2. pirms Darba uzsākšanas saskaņot veicamos darbus ar Rīgas domes Mājokļu un vides departamenta Vides pārvaldes \_\_\_\_\_\_\_\_\_ **\_\_\_\_\_\_\_\_\_\_\_\_**, tālrunis: \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_, kā arī, ja tas ir nepieciešams, saskaņot veicamos darbus ar attiecīgu iestādi (institūciju). Gadījumos, ja Izpildītājs nav veicis visus nepieciešamos saskaņojumus ar attiecīgām iestādēm (institūcijām) un Pasūtītājam un/vai kādai trešajai personai ir radušies zaudējumi no tādas Izpildītāja rīcības, tad Izpildītājam ir pienākums 30 *(trīsdesmit)* kalendāro dienu laikā atlīdzināt Pasūtītājam un trešajai personai radušos zaudējumus;
		3. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i. ar savām ierīcēm (mehānismiem un instrumentiem) un materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja;
		4. veikt Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu un nodošanu, prasības, kā arī Pasūtītāja ieteikumus un norādījumus attiecībā uz veicamo Darbu;
		5. pēc Pasūtītāja pieprasījuma sniegt informāciju par Darba izpildes gaitu;
		6. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā;
		7. pēc Darba pabeigšanas nodot Pasūtītājam kvalitatīvi izpildītu Darbu. Pēc Darba pabeigšanas, nododot paveikto Darbu Pasūtītājam, tiek sastādīts par to attiecīgs Darba pieņemšanas akts, saskaņā ar šī līguma noteikumiem;
		8. brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
		9. izpildīt citus šajā līgumā paredzētos noteikumus un pienākumus;

2.4. **Pasūtītāja tiesības un pienākumi:**

* + 1. Pasūtītājs pēc Darba pabeigšanas pieņem Darbu no Izpildītāja šajā līgumā noteiktajā kārtībā.
		2. Pasūtītājam ir pienākums norēķināties ar Izpildītāju par šajā līgumā paredzētu, kvalitatīvi izpildītu un pieņemtu Darbu.
		3. Pasūtītājs nav atbildīgs par zaudējumiem, kas var rasties (radušies) trešajām personām Izpildītāja vainas dēļ, ja Izpildītājs neievēro šī līguma noteikumus šī līguma darbības laikā.
		4. Pasūtītājs ir tiesīgs kontrolēt šī līguma noteikumu izpildi;
1. **Līguma summa, samaksas un darba pieņemšanas kārtība**
	1. Atlīdzība par šī līguma 1.1.punktā paredzēto Darbu tiek noteikta kā līgumcena – \_\_\_\_\_\_ EUR (\_\_\_\_ euro un \_\_\_\_ centi) un PVN 21% - \_\_\_\_\_\_ EUR (\_\_\_\_ euro un \_\_\_\_ centi), kopā (t.sk. PVN 21%) – \_\_\_\_\_\_ EUR (\_\_\_\_ euro un \_\_\_\_ centi). Līgumcenā iekļautas visas izmaksas, kas saistītas ar šī līguma izpildi.
	2. Darba pieņemšanas un apmaksas kārtība:
		1. Izpildītājam Darba pieņemšanas akts jāiesniedz Pasūtītājam, kurš 5 (piecu) darba dienu laikā to pārbauda un apliecina;
		2. Izpildītājam samaksa par faktiski izpildītajiem darbiem, ievērojot šī līguma pielikumā Nr.2 “Finanšu piedāvājums” noteikto veicamo uzdevumu iedalījumu, tiks veikta 90% apmērā, pēc Pušu parakstītā Darba pieņemšanas akta un uz tā pamata izrakstītā maksājuma dokumenta (rēķina) saņemšanas no Izpildītāja 20 (divdesmit) kalendāro dienu laikā;
		3. Galīgais norēķins 10 % apmērā par šajā līgumā paredzēto Darbu izpildi tiks veikts pēc Darbu izpildes un Izpildītāja izrakstīta rēķina saņemšanas;
		4. samaksu par izpildīto Darbu izdara, pārskaitot naudas līdzekļus Izpildītāja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Izpildītāja bankas kontu.
	3. Rēķina formāts un iesniegšanas kārtība:
		1. Izpildītājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
			1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
			2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
			3. izmanto Web formas portālā http://[www.eriga.lv](http://www.eriga.lv), sadaļā „Rēķinu iesniegšana” manuālai rēķinu ievadei.
		3. šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
		4. Elektroniskā rēķina apmaksas termiņš ir 20 (divdesmit) kalendāro dienu laikā no dienas, kad izpildītājs iesniedzis Pasūtītājam elektronisku rēķinu, atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		5. Elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka izpildītājs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
		6. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
		7. Ja Izpildītājs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	4. Nekvalitatīvi veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes, kā arī zaudējumi, kas radušies Pasūtītājam vai trešajai personai pieļauto Darba trūkumu rezultātā, Izpildītājam jānovērš par saviem finanšu līdzekļiem iespējami īsākā laika periodā, bet ne vēlāk kā viena mēneša laikā no trūkumu konstatēšanas brīža, un šo līdzekļu piedziņu Izpildītājs nevar vērst pret Pasūtītāju. Trūkumu Darbā novēršanas termiņa neievērošana tiek kompensēta no Izpildītāja ar līgumsodu 0,1% apmērā no šī līguma līgumcenas par katru nokavēto dienu, bet ne vairāk kā 10% (desmit procenti) no šī līguma summas. Līgumsoda samaksa neatbrīvo no pienākuma pienācīgi novērst trūkumus Darbā.
	5. Ja saskaņā ar normatīvajiem aktiem tiek no jauna ieviesta, palielināta vai samazināta nodokļu likme, tad maksas apmērs tiek koriģēts sākot ar dienu, kad tā noteikta attiecīgajos normatīvajos aktos.
2. **Līguma izpildes termiņš un tā pārtraukšanas kārtība**
	1. **Šī līguma izpildes termiņš ir 330 (trīs simti trīsdesmit) kalendārās dienas no šī līguma spēkā stāšanās dienas. Šis līgums stājas spēkā ar dienu, kad šis līgums ir reģistrēts Rīgas domes Vienotās lietvedības sistēmas lietojumprogrammā “Līgumi 1”.**
	2. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,1 % apmērā no kopējās neatmaksātā rēķina summas, bet ne vairāk kā 10% (desmit procenti) no neatmaksātā rēķina summas.
	3. Darba izpildes termiņš neparedzēto apstākļu iestāšanās gadījumā, ja tie Izpildītājam pamatoti traucē šajā līgumā paredzētā Darba izpildes termiņa ievērošanu, pagarināms, Pusēm par to savstarpēji vienojoties.
	4. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas normatīvajos aktos noteiktajos gadījumos.
	5. **Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 14 (četrpadsmit) kalendārās dienas iepriekš, ja Izpildītājs:**
		1. atkārtoti un/vai nepamatoti nepilda savus šajā līgumā noteiktos pienākumus;
		2. veic darbu neatbilstoši norādītajam Darba uzdevumam, piedāvājumam vai šī līguma noteikumiem;
		3. savus tiešos pienākumus nodevis ar Pasūtītāju nesaskaņotam apakšuzņēmējam;
		4. nesakņojot ar Pasūtītāju ir veicis personāla uz kura iespējām Izpildītājs balstījies atklātā konkursā, nomaiņu.
		5. normatīvajos aktos noteiktajā kārtībā ir atzīts par maksātnespējīgu vai pieņemts lēmums par Izpildītāja likvidāciju;
	6. Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas šī līguma 4.5.punktā noteiktās tiesības, kā arī Pasūtītājs ir tiesīgs neapmaksāt jau paveikto Darbu, ja šis līgums ir lauzts, pamatojoties uz šī līguma 4.5.punktu.
	7. Izpildītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 15 (piecpadsmit) kalendārās dienas iepriekš, ja Pasūtītājs:
		1. nav veicis samaksu par padarīto Darbu 2 (divus) kalendāros mēnešus pēc kārtas;
		2. atkārtoti un/vai nepamatoti nepilda savus šajā līgumā noteiktos pienākumus.
	8. Šo līgumu var papildināt, grozīt vai pārtraukt, Pasūtītājam un Izpildītājam savstarpēji vienojoties, ievērojot Publisko iepirkumu likuma 61.panta noteikumus.
	9. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām.
	10. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
		1. grozījumi ir nebūtiski;
		2. grozījumi ir būtiski un tiek izdarīti tikai šī līguma 4.12.punktā minētajos gadījumos;
		3. grozījumi tiek izdarīti šī līguma 4.13.punktā minētajā gadījumā neatkarīgi no tā, vai tie ir būtiski vai nebūtiski.
	11. Šī līguma grozījumi ir būtiski jebkurā no šādiem gadījumiem:
		1. grozītie šī līguma noteikumi, ja tie būtu bijuši paredzēti atklātā konkursa (iepirkuma identifikācijas numurs RD DMV 2020/13) dokumentos, pieļautu atšķirīgu piedāvājumu iesniegšanu vai citu kandidātu un pretendentu dalību vai izvēli iepirkuma procedūrā;
		2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šis līgums, tiek mainīts atklātā konkursa (iepirkuma identifikācijas numurs RD DMV 2020/13) uzvarētāja – Izpildītāja interesēs;
		3. Šī līguma priekšmetā ietver pakalpojumus, ko neparedz sākotnēji noslēgtais pakalpojuma līgums (šis līgums);
		4. Izpildītāju aizstāj ar citu Izpildītāju.
	12. Būtiski šī līguma grozījumi ir pieļaujami šādos gadījumos:
		1. atklātā konkursa (iepirkuma identifikācijas numurs RD DMV 2020/13) dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī līguma izpildes aspektiem;
		2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
		3. Šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
		4. Izpildītāju aizstāj ar citu Izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai atklātā konkursa (iepirkuma identifikācijas numurs RD DMV 2020/13) dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas noteikumi, kā arī tie Publisko iepirkumu likuma 42. panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai atklātā konkursa (iepirkuma identifikācijas numurs RD DMV 2020/13) dokumentos.
		5. Šī līguma grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī līguma 4.11., 4.12. un 4.13. punktu), vienlaikus nesasniedz 10 % (desmit procentus) no sākotnējās šī līguma summas.
	13. Puses var veikt būtiskus šī līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
		1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
		2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu;
	14. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viens otru, ja:
		1. starp šī līguma dokumentiem ir pretrunas;
		2. šī līguma dokumentos sniegtie dati atšķiras no reālajiem apstākļiem;
		3. šī līguma dokumenti ir nepilnīgi vai kļūdaini;
		4. ir mainījušies šī līguma izpildei nozīmīgi apstākļi vai radušies jauni.
	15. Puses 5 (piecu) darba dienu laikā rakstveidā informē viens otru par apstākļiem (izmaiņām), kuri var ietekmēt šī līguma būtiskos noteikumus. Ja Izpildītājs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Izpildītājs zaudē tiesības uz termiņa pagarinājumu vai papildu samaksu.
	16. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 2 (divas) kalendārās dienas iepriekš, ja Izpildītājs nevar izpildīt šo līgumu tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa).
3. **Personāla un apakšuzņēmēju nomaiņa**
	1. Izpildītājs nav tiesīgs bez saskaņošanas ar Pasūtītāju veikt atklātā konkursa (identifikācijas Nr.RD DMV 2020/13) piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus šī līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
	2. Izpildītājam atklātā konkursa (identifikācijas Nr.RD DMV 2020/13) piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai šī līguma noteikumos norādītajos gadījumos un gadījumos, kad piedāvātais personāls neatbilst atklātā konkursa (identifikācijas Nr.RD DMV 2020/13) dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	3. Pasūtītājs nepiekrīt Izpildītāja atklātā konkursa (identifikācijas Nr.RD DMV 2020/13) piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst atklātā konkursa (identifikācijas Nr.RD DMV 2020/13) dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām atklātā konkursā (identifikācijas Nr.RD DMV 2020/13) izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un atklātā konkursa (identifikācijas Nr.RD DMV 2020/13) dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu atklātā konkursa (identifikācijas Nr.RD DMV 2020/13) Izpildītājs atsaucies, apliecinot savu atbilstību atklātā konkursā (identifikācijas Nr.RD DMV 2020/13) noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši atklātā konkursa (identifikācijas Nr.RD DMV 2020/13) dokumentos noteiktajiem piedāvājuma izvērtēšanas kritērijiem.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši atklātā konkursa (identifikācijas Nr.RD DMV 2020/13) dokumentos noteiktajiem piedāvājuma izvērtēšanas kritērijiem.
	5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu rakstiski iesniegts Pasūtītājam.
	6. Pasūtītājs pieņem lēmumu atļaut vai atteikt atklātā konkursa (identifikācijas Nr.RD DMV 2020/13) izraudzītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu šī līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Izpildītāja personāla un/vai apakšuzņēmēju nomaiņu.
4. **Nepārvarama vara**
	1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība tādu normatīvu aktu pieņemšanā un šo normatīvo aktu stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama šī līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
5. **Vispārīgie noteikumi**
	1. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
	2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
	3. Visus jautājumus, kas nav atrunāti šajā līgumā, Puses risina, savstarpēji rakstiski vienojoties, ievērojot spēkā esošo Latvijas Republikas normatīvu aktu prasības.
	4. Pušu strīdi tiek izskatīti savstarpēji rakstiski vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
	5. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
	6. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
	7. Ja rakstveida informāciju sūta pa pastu, uzskatāms, ka informācija adresātam paziņota septītajā dienā pēc tās nodošanas pastā. Šaubu gadījumā Pusei, kura sūta informāciju, jāpierāda, kad sūtījums nodots pastā. Ja adresāts apgalvo, ka viņš pastā nodoto informāciju nav saņēmis, viņam šis apgalvojums jāpamato, minot ticamus iemeslus.
	8. Šis līgums un tā pielikumi sastādīti latviešu valodā uz**\_\_\_\_\_\_\_\_(\_\_\_\_\_\_\_\_\_\_\_) lapām 2 (divos) eksemplāros**, no kuriem viens glabājas pie Izpildītāja, viens - pie Pasūtītāja, un abiem eksemplāriem ir vienāds juridisks spēks.

**8. Citi noteikumi**

* 1. Pasūtītājs par atbildīgo šī līguma saistību izpildes organizēšanai norīko Rīgas domes Mājokļu un vides departamenta Vides pārvaldes \_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_\_; e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Izpildītājs par atbildīgo šī līguma saistību izpildes organizēšanai un nodrošināšanai norīko \_\_\_\_\_\_\_\_\_\_\_\_\_\_\_\_,tālrunis: \_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_.
	3. Pušu pārstāvji ir atbildīgi par Puses saistību izpildes nodrošināšanu, tai skaitā, par Darba pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.

**8. Pušu rekvizīti un paraksti**

|  |  |
| --- | --- |
| *PASŪTĪTĀJS* | *IZPILDĪTĀJS* |
| **Rīgas domes Mājokļu un vides departaments**Brīvības ielā 49/53, Rīga, LV-1010Tālrunis: 67012453; fakss: 67012471e-pasts: dmv@riga.lv **Norēķinu rekvizīti:** Rīgas pilsētas pašvaldībaAdrese: Rātslaukums 1, Rīga, LV-1050NMR kods: 90011524360PVN reģ.Nr.: LV90011524360RD iestāde: *Mājokļu un vides departaments*RD iestādes adrese: *Brīvības iela 49/53, Rīga,* *LV-1010*RD iestādes kods: *209*Konta Nr. LV\_\_\_\_NDEA\_\_\_\_\_\_\_\_\_\_\_\_Luminor Bank AS Latvijas filiāleKods: NDEALV2X Direktors \_\_\_\_\_\_\_\_\_\_\_\_\_\_\_\_\_\_\_\_\_\_  z.v.2020.gada \_\_\_\_\_.\_\_\_\_\_\_\_\_\_\_\_\_\_\_\_\_ |  |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Saskaņā ar Eiropas Komisijas (EK) regulas Nr.800/2008 1. Pielikuma definīciju Mikrouzņēmumu, mazo un vidējo uzņēmumu kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz 50 miljonus euro, un/vai gada bilance kopumā nepārsniedz 43 miljonus euro. [↑](#footnote-ref-2)
3. Darbu aprakstā iekļautajām ziņām ir izsmeļoši jāapliecina speciālista pieredzes atbilstību iepirkuma nolikuma prasībām. [↑](#footnote-ref-3)